KOMMISSIONENS AFGØRELSE

af 15. april 2021

om anvisning til den centrale administrator om at ændre de nationale tildelingstabeller for Danmark, Tyskland, Spanien, Frankrig, Italien, Letland, Ungarn, Nederlandene, Portugal, Rumænien, Finland og Sverige i EU-transaktionsjournalen

(2021/C 272 I/01)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (1),

under henvisning til Kommissionens forordning (EU) nr. 389/2013 af 2. maj 2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og nr. 1193/2011 (2), særlig artikel 52, stk. 2, andet afsnit, og

ud fra følgende betragtninger:

(1) Den 27. april 2011 vedtog Kommissionen afgørelse 2011/278/EU (3) om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF. I henhold til artikel 27 i Kommissionens delegerede forordning (EU) 2019/331 (4) finder afgørelse 2011/278/EU fortsat anvendelse på tildelinger, der vedrører perioden før den 1. januar 2021. Alle de meddelte tildelinger, der er omhandlet i nærværende afgørelse, vedrører gratistildeling af emissionskvoter for perioden fra 2013 til 2020.

(2) Den 5. september 2013 vedtog Kommissionen afgørelse 2013/448/EU (5) om nationale gennemførelsesforanstaltninger vedrørende foreløbig gratistildeling af drivhusgasemissionskvoter for perioden 2013-2020.

(3) Ved afgørelse 2014/9/EU (6) ændrede Kommissionen afgørelse 2010/2/EU (7) og 2011/278/EU for så vidt angår listen over sektorer og delsektorer, der anses for at være udsat for en betydelig risiko for carbon leakage (herefter »kulstoflækagelisten«).

(4) Ved afgørelse C(2013) 9281 (8), C(2014) 123 (9), C(2014) 674 (10) og C(2014) 1167 (11) gav Kommissionen den centrale administrator anvisning om at opføre de nationale tildelingstabeller og de reviderede nationale tildelingstabeller for Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Nederlandene, Østrig, Polen, Portugal, Rumænien, Slovenien, Slovakiet, Finland og Sverige i EU-transaktionsjournalen.

(5) I henhold til artikel 52, stk. 2, første afsnit, i forordning (EU) nr. 389/2013 har Danmark ved brev af 11. februar 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(6) I henhold til artikel 52, stk. 2, første afsnit, i forordning (EU) nr. 389/2013 har Tyskland ved brev af 30. marts 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(7) I henhold til artikel 52, stk. 2, første afsnit, i forordning (EU) nr. 389/2013 har Spanien ved brev af 19. marts 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(8) I henhold til artikel 52, stk. 2, første afsnit, i forordning (EU) nr. 389/2013 har Frankrig ved brev af 31. marts 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(9) I henhold til artikel 52, stk. 2, første afsnit, i forordning (EU) nr. 389/2013 har Italien ved brev af 31. marts 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(10) I henhold til artikel 52, stk. 2, første afsnit, i forordning (EU) nr. 389/2013 har Letland ved brev af 30. marts 2021 meddelt Kommissionen ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(11) I henhold til artikel 52, stk. 2, første afsnit, i forordning (EU) nr. 389/2013 har Ungarn ved brev af 11. marts 2021 og 31. marts 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(12) I henhold til artikel 52, stk. 2, første afsnit, i forordning (EU) nr. 389/2013 har Nederlandene ved brev af 8. marts 2021 meddelt Kommissionen ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(13) I henhold til artikel 52, stk. 2, første afsnit, i forordning (EU) nr. 389/2013 har Portugal ved brev af 25. januar 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(14) I henhold til artikel 52, stk. 2, første afsnit, i forordning (EU) nr. 389/2013 har Rumænien ved brev af 19. marts 2021 meddelt Kommissionen ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(15) I henhold til artikel 52, stk. 2, første afsnit, i forordning (EU) nr. 389/2013 har Finland ved brev af 6. april 2021 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(16) I henhold til artikel 52, stk. 2, første afsnit, i forordning (EU) nr. 389/2013 har Sverige ved brev af 8. februar 2021 meddelt Kommissionen ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(17) Kommissionen finder, at de meddelte ændringer til de nationale tildelingstabeller for Danmark, Tyskland, Spanien, Frankrig, Italien, Letland, Ungarn, Nederlandene, Portugal, Rumænien, Finland og Sverige er i overensstemmelse med afgørelse 2011/278/EU. Den centrale administrator bør derfor gives anvisning om at indføre disse ændringer i EU-transaktionsjournalen —

BESTEMT FØLGENDE:

Eneste artikel Den centrale administrator for EU-transaktionsjournalen indfører de ændringer af de nationale tildelingstabeller for henholdsvis Danmark, Tyskland, Spanien, Frankrig, Italien, Letland, Ungarn, Nederlandene, Portugal, Rumænien, Finland og Sverige, som er fastlagt i bilag I til XII, i Den Europæiske Unions transaktionsjournal.

Udfærdiget i Bruxelles, den 15. april 2021. På Kommissionens vegne Frans TIMMERMANS Ledende næstformand

(1) EUT L 275 af 25.10.2003, s. 32.

(2) EUT L 122 af 3.5.2013, s. 1.

(3) Kommissionens afgørelse 2011/278/EU af 27. april 2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 130 af 17.5.2011, s. 1).

(4) Kommissionens delegerede forordning (EU) 2019/331 af 19. december 2018 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 59 af 27.2.2019, s. 8).

(5) Kommissionens afgørelse 2013/448/EU af 5. september 2013 om nationale gennemførelsesforanstaltninger vedrørende foreløbig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF (EUT L 240 af 7.9.2013, s. 27).

(6) Kommissionens afgørelse 2014/9/EU af 18. december 2013 om ændring af afgørelse 2010/2/EU og 2011/278/EU for så vidt angår de sektorer og delsektorer, der anses for at være udsat for en betydelig risiko for carbon leakage (EUT L 9 af 14.1.2014, s. 9).

(7) Kommissionens afgørelse 2010/2/EU af 24. december 2009 om opstilling af en liste over, hvilke sektorer og delsektorer der anses for at være udsat for en betydelig risiko for carbon leakage, i overensstemmelse med Europa-Parlamentets og Rådets direktiv 2003/87/EF (EUT L 1 af 5.1.2010, s. 10).

(8) Commission Decision C(2013) 9281 of 18 December 2013 on instructing the central administrator to enter the national allocation tables of Austria, Greece, Ireland, Latvia, the Netherlands, Portugal, Sweden and the United Kingdom into the European Union Transaction Log (foreligger ikke på dansk).

(9) Commission Decision C(2014) 123 of 17 January 2014 on instructing the central administrator to enter the national allocation tables of the Czech Republic, Denmark, France, Lithuania, Hungary and Slovakia into the European Union Transaction Log (foreligger ikke på dansk).

(10) Commission Decision C(2014) 674 of 12 February 2014 on instructing the central administrator to enter the national allocation tables of Belgium, Germany, Estonia, Luxemburg, Slovenia and Finland into the European Union Transaction Log (foreligger ikke på dansk).

(11) Commission Decision C(2014) 1167 of 26 February 2014 on instructing the central administrator to enter the national allocation tables of Bulgaria, Spain, Croatia, Italy, Cyprus, Latvia, Poland, Romania and the United Kingdom into the European Union Transaction Log (foreligger ikke på dansk).